HMPRO ลุ้นกำไรไตรมาส 4 ฟื้นตัวแรงแตะ 1.5 พันลบ. ราคาหุ้น Laggard
HMPRO ลุ้นกำไรไตรมาส 4 ฟื้นตัวแรงแตะ 1.5 พันลบ. ราคาหุ้น Laggard แนะซื้อเป้า 16 บาท
HMPRO ลุ้นกำไรไตรมาส 4 ฟื้นตัวแรงแตะ 1.5 พันลบ. ราคาหุ้น Laggard แนะซื้อเป้า 16 บาท
22 พ.ย. 2564

บล.โนมูระ พัฒนสิน ระบุในบทวิเคราะห์วันนี้ (17 พ.ย.2564) บริษัท โฮม โปรดักส์ เซ็นเตอร์ จำกัด (มหาชน) หรือ HMPRO ยังเป็นบริษัทกลุ่ม Home improvement ที่แข็งแกร่งมาก ผลประกอบการผ่านจุดต่ำสุดไตรมาส 3/2564มาแล้ว เริ่มเห็นสัญญาณบวก หลังเปิดเมือง เดือน ต.ค. SSSG กลับมาเป็นบวก 14-15% และมีการทยอยปรับราคาขายสินค้าขึ้นเฉลี่ย +3-5% หลังที่ผ่านมาต้นทุนสินค้าและค่าขนส่งปรับสูงขึ้น ลดแรงกดดันด้านความสามารถในการทำกำไรในอนาคต
เบื้องต้นคาดกำไรสุทธิไตรมาส 4/2564 ที่ 1.5 พันลบ. เทียบช่วงเดียวกันของปีก่อน ฟื้นตัวก้าวกระโดด โต 72% เทียบไตรมาสก่อนหน้า (เทียบไตรมาส 3/2564 ลดลง 38%เทียบช่วงเดียวกันของปีก่อน,ลดลง 39% เทียบไตรมาสก่อนหน้า) และต่อเนื่องปี 2565 โต 23% ที่ 6.2 พันลบ. จากทั้ง SSSG และการเปิดสาขา และอานิสงส์บวกจากมาตรการปลดล็อค LTV หนุนกำลังซื้อปลายปี-ปี 2565
ด้าน Valuation มองเป็นจุดซื้อที่ดี จากราคาหุ้นยัง Laggard กลุ่ม Home improvement และซื้อขาย PER 22F ที่ 32 เท่า และ PEG ปี 22F-23F ที่ 1.8 เท่า ต่ำกว่า กลุ่ม Home improvement ที่ 3-5 เท่า โดย SSSG ต.ค. โตเด่น 14-15% หนุนโมเมนตัมกำไรฟื้นตัวเด่นในไตรมาส 4/2564-ปี 2565 ในขณะที่ราคาหุ้นยังต่ำกว่าก่อนโควิด 5% และเป็นหุ้นน่าสนใจทั้งธีม Reopening Laggard และได้ประโยชน์ผ่อนคลาย LTV และหากมาตรการช็อปดีมีคืนมีความชัดเจน จะเป็นปัจจัยบวกต่อหุ้นแนะซื้อราคาเป้าหมาย 16 บาท